text: Anne-Marie Rindom vinder sjette sejlads ved OL
  10 august 2016 kl. 19.58
  Horsens-sejleren vandt onsdag aften sjette sejlads i laser-radial klassen ved OL i Rio.
  Med kun syv sekunder foran nummer to vandt Anne-Marie Rindom fra Horsens sjette sejlads ved OL. Sammen med en 3.-plads i  onsdagens første - og Ol-konkurencens femte sejlads.
  Samlet ligger Horsens-sejleren nu på andenpladsen - blot et enkelt nettopoint efter den førende irer, Annalise Murphy.  
  Efter tirsdagens sejladser blev Anne-Marie Rindom ramt af en protest og diskvalificeret, hvilket bragte hende ned på en samlet sjetteplads, men nu er hun altså tilbage i kampen om medaljer.
  I de olympiske sejlkonkurrencer kan sejlerne trække deres dårligste sejlads fra i det samlede resultat, hvorfor diskvalifikationen ikke trækker ned - men Anne-Marie Rindom  harnu ikke længere råd til flere dårlige placeringer.
  Torsdag er hviledag, de sidste fire sejladser afvikles fredag og lørdag. De 10 bedst placerede går videre til den afgørende medaljesejlads mandag.
  
  